Zulkifli Ibrahim

Zulkifli bin Ibrahim (lahir 30 November 1979) merupakan ahli politik Malaysia yang berkhidmat sebagai Ahli Dewan Undangan Negeri (ADUN) bagi Sungai Acheh dari Mei 2018 hingga Mac 2023. Beliau adalah ahli Parti Pribumi Bersatu Malaysia (BERSATU), parti komponen gabungan Perikatan Nasional (PN) dan pernah menjadi ahli Parti Keadilan Rakyat (PKR), parti komponen gabungan Pakatan Harapan (PH).

 Pendidikan 
Beliau pernah belajar di sekolah rendah dan sekolah menengah Methodist, Nibong Tebal, dan di Kolej Vokasional Nibong Tebal. Beliau mendapat Diploma Kejuruteraan Teknologi Marin daripada UTM.

 Politik 
Zulkifli memulakan kerjaya politiknya sebagai Setiausaha Politik bagi Ahli Parlimen Nibong Tebal, Goh Kheng Huat pada 1999. Beliau juga merupakan salah seorang hos semasa pelancaran PKR di Hotel Renaissance Kuala Lumpur pada 4 April 1999. Beliau juga merupakan salah seorang pengasas bersama Keadilan Pulau Pinang bersama Zaki dan Mansor Othman.

Pada tahun 2000, beliau dilantik sebagai Jurucakap Pemuda Keadilan Pulau Pinang. Beliau juga pernah menjadi Ahli Jawatankuasa Pemuda Keadilan.

Beliau juga merupakan antara pemimpin Pemuda yang mahu Saifuddin Nasution Ismail dipilih sebagai Timbalan Ketua Pemuda Keadilan dan bukannya Mustaffa Kamil Ayub, yang dilihat terlalu lemah apabila beberapa pemimpin Pemuda Keadilan telah ditangkap di bawah ISA.

Pada 29 Jun 2020, Pengerusi Jawatankuasa Disiplin PKR, Datuk Ahmad Kassim telah mengumumkan bahawa Zulkifli dipecat daripada PKR kerana menyokong kerajaan Perikatan Nasional secara terbuka dan memegang jawatan daripada kerajaan. Pada 5 Julai 2020, beliau telah mengumumkan akan menyertai BERSATU dalam masa terdekat.

 Keputusan pilihan raya 
+ Dewan Undangan Negeri Pulau PinangTahunKawasan pilihan rayaCalonUndiPeratusLawanUndiPeratusUndi sahMajoritiHasil2018N21 Sungai AchehZulkifli Ibrahim (PKR)7,48643.51%Mahmud Zakaria (UMNO)7,07041.09%17,20541685.95%Nor Zamri Latiff (PAS)2,38313.85%2023 Zulkifli Ibrahim (BERSATU)9,43249.67%Rashidi Zinol (UMNO)9,55650.33%19,13812473.45%

 Keluarga 
Beliau dilahirkan di Nibong Tebal, Pulau Pinang pada 30 November 1979 di Hospital Sungai Bakap. Beliau merupakan anak bongsu daripada 8 orang anak Haji Ibrahim bin Abd Razak dan Hajah Sopiah binti Omar.

Rujukan

Kategori:Orang hidup
Kategori:Kelahiran 1979
Kategori:Alumni Universiti Teknologi Malaysia
Kategori:Anggota Parti Pribumi Bersatu Malaysia
Kategori:Bekas anggota Parti Keadilan Rakyat
Kategori:ADUN Pulau Pinang
Kategori:Ahli politik Malaysia berketurunan Melayu